Շուտով սկսվեց պաշտոնյաների, սուրհանդակների, ոստիկանության սպաների անդադար հոսքը։ Նրանք գալիս էին երկու-երեք հոգով, զրուցելով և ծիծաղելով։ Նրանցից մի քանիսն անփույթ հայացք էին գցում բանտարկյալի վրա, իսկ մեծամասնությունը նրան նույնիսկ չէր էլ նկատում։ Իրեն հասնող որոշ խոսակցությունների դրվագներից Վարդանը հասկացավ, որ նրանցից ոմանք մասնակցել էին գիշերային խռովությանը։